b'\n_START_ARTICLE_\nRuan Lingyu\n_START_PARAGRAPH_\nRuan Lingyu (kinesisk: \xe9\x98\xae\xe7\x8e\xb2\xe7\x8e\x89, pinyin: Ru\xc7\x8en L\xc3\xadngy\xc3\xb9, med sl\xc3\xa6gtshjemstavn i Xiangshan i Guangdong men f\xc3\xb8dt i Shanghai 26. april 1910 som Ruan Fenggeng \xe9\x98\xae\xe5\x87\xa4\xe6\xa0\xb9, skolenavn Ruan Yuying \xe9\x98\xae\xe7\x8e\x89\xe8\x8b\xb1, selvmord 8. marts 1935) var en af de st\xc3\xb8rste kinesiske stumfilmstjerner i slutningen af 1920\'erne og i begyndelsen af 1930\'erne. Hun spillede i 29 stumfilm, b\xc3\xa5de for filmselskabet Mingxing og for filmselskabet Lianhua._NEWLINE_Hun har f\xc3\xa5et tilnavnet "Kinas Greta Garbo".\n_START_SECTION_\nTabte og genfundne film\n_START_PARAGRAPH_\nMange af filmene med Ruan Lingyu er senere g\xc3\xa5et tabt eller findes kun i beskadigede kopier. En fuldst\xc3\xa6ndig rulle af Love and Duty, som man troede var g\xc3\xa5et tabt, blev fundet i 1990\'erne i Uruguay.'